מסמך זה הוא חומר גלם שנאסף על ידי התחקירנים והעורכים של התוכנית "חיים חדשים".

המסמך מיועד לגולשים אשר צפו בתוכנית ומעוניינים להעמיק או לקרוא את חומר הרקע אשר הוביל אותנו בבניית התוכנית. החומר נאסף ממקורות שונים ברחבי האינטרנט, מספרים, מקטעי וידאו ועוד.

ייתכן ובמסמך יימצאו שגיאות בהפניות למראה המקום או קישורים לא רלוונטיים, אך כאמור, הם רק נתנו לנו את ההשראה לכתיבת השאלות ושימשו אותנו כבסיס לייצור התוכן.   
במידה והגעתם לכאן במקרה, מומלץ קודם לצפות בתוכניות "חיים חדשים" בקישור הבא: <http://www.kab.co.il/kabbalah/short/102412>

**חומר רקע לשיחות "חיים חדשים", מס' 104-105**

**חיים ומוות**

**פתיחה:**

בתוכניות האחרונות עסקנו בתהליך המופלא של הריון ולידה והיווצרותם של חיים חדשים, היום נרצה לשוחח על תהליך שפחות משמח אותנו - סיום החיים,  זהו גלגל החיים, כולנו נולדים, חיים ולבסוף מתים, אין דרך לחמוק מהמוות הממתין לכולנו בשלב זה או אחר של חיינו...ולעולם איננו יודעים מתי יגיע היום שלנו ומה יהיה הגורם שיסיים את חיינו.

אנחנו נרצה לברר איתך היום, שאלות שתמיד עולות לנו בהקשר למוות, וגם נרצה ללמוד איך לפתח התייחסות נכונה למוות.

* **מהו המוות? מה תפקידו?**
* **מדוע איננו יכולים להמשיך ולהתפתח ולשנות צורות מבלי למות?**
* **מדוע כחלק מ"משחק החיים" לעולם לא נדע מתי יסתיים המשחק שלנו?**
* **למרות שהמוות טבעי, מדוע אנחנו כל כך חוששים ממנו?**
* **למה בטבע קמילה או נבילה, לא מעוררת פחד, ומוות אנושי מפחיד?**
* **רוב האנשים יעדיפו לחיות על פני למות, אפילו שזה כרוך בסבל ולחימה יום יומית. מה מקור האינסטינקט הזה לחיות?**
* **גם אנשים שחיים בסבל עדיין לא רוצים למות? מדוע זה כך? מה המטרה?**
* **מהי הדרך הבריאה שהאדם צריך להתייחס לזה שבסוף הוא ימות?**
* **או אולי איך נכון להתייחס לחיים?**
* **כשאנחנו מתבוננים בטבע אנחנו חווים מחזוריות שנראית נצחית, כמו בעונות השנה, האם חיי אדם הם גם נצחיים?**

**רקמה אנושית אחת** / [חווה אלברשטיין](http://shironet.mako.co.il/artist?prfid=383&lang=1)

כשאמות, משהו ממני, משהו ממני   
ימות בך, ימות בך. 

כשתמות, משהו ממך בי, משהו ממך בי   
ימות איתך, ימות איתך.   
  
כי כולנו, כן כולנו   
כולנו רקמה אנושית אחת חיה   
ואם אחד מאיתנו   
הולך מעמנו   
משהו מת בנו -   
ומשהו, נשאר איתו

* **האם מילות השיר נכונות? האם באמת כשמישהו קרוב לנו נפטר, משהו בתוכנו נלקח איתו? מדוע זה כך?**
* **אם נבין את נושא המוות, האם נוכל לחסוך מעצמנו סבל?**
* **האם דווקא דרך הבנת המוות נוכל ללמוד משהו על החיים, על מטרתם?**
* **יש ביטוי כזה "מת" בעודו חי, בדרך כלל אומרים את זה על אנשים שלא מעזים לממש את עצמם, כלומר הם מונעים מעצמם התקדמות, התפתחות, האם זה באמת סוג של מוות?**
* **מדוע הטבע נותן לנו דוגמא כזו, של הרגשת מוות בעודינו חיים?**  
  **כשמסבירים לילדים לראשונה מה זה נקרא שמישהו מת ממציאים סיפורים למיניהם כמו "הוא עלה לשמיים" "הוא נסע רחוק" וכדומה. מהו ההסבר הטבעי שאפשר לתת להם?**
* **אני רק אחד מתוך מיליוני אנשים החיים על כדור הארץ ושלא נדבר מבין האנשים שחיו בעבר ושיחיו בעתיד. מהי חשיבות החיים שלי? האם כל אחד מיוחד? אם כן, במה?**
* **אומרים ש"חיים רק פעם אחת", לכן אנו רוצים שיהיו לנו חיים טובים, שלא נתחרט על דברים שלא עשינו או לא השגנו, שכל רגע נהיה בשמחה. האם יש לך עצה כיצד לעשות זאת?**
* **האנושות מתארת לעצמה דמיונות רבים ל-מה קורה אחרי שמתים. התסריט המקובל הוא שאתה מגיע לבית משפט הבוחן את מעשיך במהלך החיים ודן אותך לגן עדן- תענוג אינסופי. או גיהנום- סבל אינסופי. מהו התסריט הנכון? איך להפטר מכל הדמיונות?**
* **כשבן אדם מת אומרים שהוא נפטר- נפטר מהחיים. כולנו רוצים לחיות אז מאיפה הגיעה צורת ביטוי כזו?**
* **אדם שמת מוות מוחי. מת או חי?**
* **מה זה משנה מה אעשה בחיי אם כולם מתים בסוף?**
* **האם יום המוות תמיד נקבע מראש, או תלוי במעשיו של האדם, או בגורמים נוספים?**
* **האם חלק מאיתנו נשאר חי?**
* **מה קורה לחושים שלנו בזמן המוות?**
* **מה קורה למודעות שרכשנו בזמן שחיינו? לאן הולכת?**
* **האם החיבור מקל על סבל המוות? איך?**
* **האם שנגיע לחיבור בנינו לא יכאב לנו שאדם קרוב לנו נפטר?**
* **איך אז ייתפס המוות בעיננו?**
* **בתוכניות האחרונות דיברנו על כך שהאנושות נמצאת בשלב הלידה לחיים חדשים, מה זה אומר על המוות? האם גם הוא יתפוס צורה אחרת? משמעות אחרת?**